Leonidas was een van drie broers. Sy ouer broer was Dorieos en sy jonger broer Kleombrotos, wat na Leonidas se dood vir 'n tyd die amp van regent ingeneem het, voor die regentskap oorgeneem is deur Pausanias, die seun van Kleombrotos. Leonidas het sy halfbroer Kleomenes I opgevolg, moontlik in 489 of 488 v.C., en was getroud met Kleomenes se dogter, Gorgo. Sy naam het heldestatus verwerf weens die gebeure by die Veldslag van Thermopylai.
Met die ontvangs van 'n versoek van die konfederasie van Griekse magte om bystand met die verdediging van Griekeland teen die Persiese inval, het Sparta die orakel te Delphi gekonsulteer. Na bewering het die orakel die volgende profesie in heksametervers uitgespreek:
Ahasveros het sy magte vier dae opgehou voor die aanval, in die hoop dat die Griekse magte sou verdaag. Uiteindelik, op die vyfde dag, het hulle aangeval. Leonidas en sy manne het die Persiese frontaanvalle vir hierdie vyfde en sesde dag gestuit, waardeur ongeveer 20 000 vyandige troepe gesterf het, met die verlies van 2 500 van hul eie. Die Persiese elite-eenheid wat aan die Grieke bekend was as "die onsterflikes" is teruggehou, en twee van Ahasveros se broers, Abrokomes en Hyperanthes, het in die konflik gesterf. Op die sewende dag, 11 Augustus, het 'n Maliaanse Griekse verraaier genaamd Ephialtes die Persiese generaal Hydarnes gelei na 'n bergpaadjie wat gelei het na die Griekse ommesy. Hierop het Leonidas alle Griekse troepe weggestuur en die pas beset met sy 300 Spartane, 900 Helote en 700 Thespiërs wat geweier het om te verdaag. Nog 400 Thebane is deur Leonidas aangehou as gyselaars. Die Thespiërs het uitsluitlik uit eie wil aangebly, en het verklaar dat hulle nie vir Leonidas en sy volgelinge sou versaak nie. Hul leier was Demophilos, seun van Diadromes, en soos Herodotos skryf: "Daarop het hulle met die Spartane gelewe en met hulle gesterwe."
Die tombe van Leonidas lê vandag in die noordelike deel van die moderne dorp Sparta. Verder is daar 'n moderne monument opgerig by die ligging van die Veldslag van Thermopylai, genaamd die "Leonidasmonument", tot sy eer. Dit bestaan uit 'n bronsstandbeeld van Leonidas, met 'n teken onderaan wat lui: "Μολών λαβέ" ("Kom kry hulle!"), die uitroep van die Spartane toe die Perse hulle gevra het om hul wapens neer te lê. Die heldekultus van Leonidas het in Sparta oorleef tot die era van die Antonine.
↑ Herodotos; George Rawlinson (Vertaler) (2005). "The Legend of Herodotus: Polymnia". Griekse Tekste. Greek-Texts.com & Greece Http Ltd. p. 50. Besoek op 2007-10-18. Aanhaling gebruik verouderde parameter |coauthors= (help)
↑ Herodotos; George Rawlinson, red. (1885). The History of Herodotus. New York: D. Appleman and Company. pp. boek 7. Aanhaling gebruik verouderde parameter |coauthors= (help)
↑ Herodotos; Henry Cary, red. (1904). The Histories of Herodotus. New York: D. Appleton and Company. p. 438. Aanhaling gebruik verouderde parameter |coauthors= (help)
↑ Herodotos, Die Geskiednisse van Herodotos, hoofstuk 7, vers 238
Ontsluit van "https://af.wikipedia.org/w/index.php?title=Leonidas_I&oldid=1787079"
Sterftes in 480 v.C.
Die bladsy is laas op 7 September 2018 om 18:03 bygewerk.